open-index/open-wikipedia-markdown huggingface dataset:
২০০৮ গ্রীষ্মকালীন অলিম্পিকে মল্লক্রীড়া – নারীদের ৪ x ৪০০ মিটার রিলে

**[[২০০৮ অলিম্পিক গেমস|২০০৮ অলিম্পিক গেমসে]] মহিলাদের ৪ × ৪০০মিটার রিলে** প্রতিযোগিতা আগস্টের ২২ ও ২৩ তারিখের মধ্যে অনুষ্ঠিত হয় বেইজিং অলিম্পিক স্টেডিয়ামে।

মোট ১৬টি NOC এই প্রতিযোগিতায় অংশগ্রহণ করে। যোগ্যতানির্ণায়ক পর্বে সেরা দুটি সময়ের গড়ের ভিত্তিতে এই ১৬টি NOC নির্বাচিত হয়।

## পদক তালিকা

 শুধুমাত্র প্রথম রাউন্ডে অংশগ্রহণ করেছেন।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো বিশ্ব বা অলিম্পিক রেকর্ডটি গড়া হয়নি।

## যোগ্যতাপর্বের সারাংশ

## ফলাফল
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -

* **Q** = হিটে নির্দিষ্ট স্থানের ভিত্তিতে যোগ্যতাঅর্জনকারী (qualification by place) 
* **q** = হিটে সময়ের ভিত্তিতে যোগ্যতাঅর্জনকারী (qualification by time)
* **DNS** = শুরু করেননি (did not start)
* **DNF** = শেষ করেননি (did not finish)
* **DSQ** = অপসৃত (disqualification)

* **PB** = ব্যক্তিগত সেরা (personal best)
* **SB** = মরশুম সেরা (season best)
* **NR** = জাতীয় রেকর্ড (national record)
* **CR** = মহাদেশীয় রেকর্ড (continental record)
* **OR** = অলিম্পিক রেকর্ড (olympic record)
* **WR** = বিশ্ব রেকর্ড (world record)

### রাউন্ড ১
প্রত্যেক হিটের প্রথম তিনটি দল (Q) ও সবমিলিয়ে পরবর্তী সেরা দুটি দলকে নিয়ে ফাইনাল অনুষ্ঠিত হয়।

### ফাইনাল

## তথ্যসূত্র

* 
* হিট ১ ফলাফল
* হিট ২ ফলাফল

বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
রক্ত সঞ্চারণ

**রক্ত সঞ্চারণ** () রক্তপাত,রক্তাল্পতা,শল্যচিকিৎসা প্রভৃতি কারণে কোন ব্যক্তির দেহে রক্তের পরিমাণ অস্বাভাবিকভাবে কমে গেলে সেই অভাব পূরনের জন্য যে পদ্ধতিতে একজন লোকের শিরার মধ্য দিয়ে অন্য লোকের রক্ত দেওয়া হয় তাকে এক কথায় রক্ত সঞ্চারণ বলে।

## তথ্যসূত্র

## বহিঃসংযোগ
* রক্ত সঞ্চারণ কি?

বিষয়শ্রেণী:রক্তবিজ্ঞান
বিষয়শ্রেণী:রক্ত
জোয়াও এন'টিম্বা

**জোয়াও ব্যাপটিস্টা এন'টিম্বা** (জন্ম ২০শে মার্চ ১৯৬৮, লুবাঙ্গোতে) একজন অ্যাঙ্গোলান দৌড়বীর।

তিনি প্রথমে মাঝারিপাল্লার দৌড়বীর হিসাবে শুরু করেন, এবং ১৯৮৮ গ্রীষ্মকালীন অলিম্পিকে ৮০০ মিটার বিভাগে অংশগ্রহণ করেন। ১৫০০ মিটার বিভাগে **১৯৯১ বিশ্ব চ্যাম্পিয়নশিপ**, ১৯৯২ গ্রীষ্মকালীন অলিম্পিক, এবং ১৯৯৬ গ্রীষ্মকালীন অলিম্পিকে প্রতিদ্বন্দ্বিতা করেন। এছাড়া ১৯৯৫ সালের IAAF বিশ্ব ইন্ডোর চ্যাম্পিয়নশিপে ৩০০০ মিটার বিভাগেও তিনি অংশ নেন। যদিও এসবের কোনো বিভাগেই তিনি ফাইনালে পৌঁছাতে পারেননি।

এরপর তিনি দূরপাল্লার ১০০০০ মিটার দৌড়ে ১৯৯৭, ১৯৯৯ ও ২০০১ বিশ্ব চ্যাম্পিয়নশিপে অংশগ্রহণ করেন। এর মধ্যে ১৯৯৯ সালের বিশ্ব চ্যাম্পিয়নশিপে ত্রয়োদশ স্থান, তার সেরা সাফল্য। ম্যারাথন দৌড়ে তিনি ২০০০, ২০০৪ এবং ২০০৮ সালের পরপর তিনটি অলিম্পিকে অংশগ্রহণ করেন।

তিনি ২০০৮ অলিম্পিকের ম্যারাথনে অংশ নিয়ে প্রথম পুরুষ ট্র্যাক ও ফিল্ড বিভাগের প্রতিযোগী হিসাবে ছয়টি অলিম্পিকে প্রতিদ্বন্দ্বিতা করেন। তিনি ছাড়া আর যাঁরা ট্র্যাক ও ফিল্ড বিভাগে ছয়টি অলিম্পিকে অংশ নেন তারা হলেন, মার্লিন ওটি, লিয়া মানোলিউ, টেসা স্যান্ডারসন, এবং মারিয়া মুটোলা।

অ্যাঙ্গোলার ৮০০ মিটার, ১০০০ মিটার, ১৫০০ মিটার, ৩০০০ মিটার, ১০০০০ মিটার, অর্ধ-ম্যারাথন ও ম্যারাথনের জাতীয় রেকর্ড এখনো এন'টিম্বার দখলে আছে।

## তথ্যসূত্র
* 


বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অ্যাঙ্গোলার ক্রীড়াবিদ
বিষয়শ্রেণী:অ্যাঙ্গোলার দূরপাল্লার দৌড়বীর
বিষয়শ্রেণী:মাঝারিপাল্লার দৌড়বীর
বিষয়শ্রেণী:১৯৮৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৯২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:অ্যাঙ্গোলার অলিম্পিক ক্রীড়াবিদ
সাম্রাজ্য

**সাম্রাজ্য** () একক ক্ষমতাধর কোন রাজবংশ, রাজা, সম্রাট দ্বারা শাসিত কোন জনসমষ্টি কিংবা একীভূত কোন এলাকা নির্দেশ করে। আধুনিক ভাবে সাম্রাজ্য ধারনাটির গুনগত ও কার্যক্ষমতাগত ভাবে পরিবর্তন এসেছে। পূর্বে সাম্রাজ্য বলতে শুধু মাত্র কোন রাজা কিংবা সম্রাটের একক শাসনকে বুঝানো হত। বর্তমানে সাম্রাজ্য বলতে আধিপত্য বা প্রভাব বিস্তারকে বুঝানো হয়ে থাকে। রাজনৈতিক ভাবে কিংবা সামরিক প্রভাব বিস্তারকে সাম্রাজ্যের গুনগত সঙ্গা নির্দেশে ব্যবহৃত হয়।

## সংজ্ঞা
সাম্রাজ্য হচ্ছে এমনি একটি রাষ্ট্র ব্যবস্থা যেখানে ভিন্ন কোন সংস্কৃতি বা সমাজের রাজনৈতিক-সামরিক প্রভাব অন্য জনগোষ্ঠীর উপর আরোপ করা হয়। এখানে প্রভাব বিস্তার অনেকটা জোর পূর্বক হয়ে থাকে।
## ইতিহাস

## তথ্যসূত্র

## বহিঃসংযোগ


বিষয়শ্রেণী:প্রাক্তন সাম্রাজ্য
বিষয়শ্রেণী:সাম্রাজ্য
নগর (দ্ব্যর্থতা নিরসন)

* নগর বা শহর - নানা পেশার বহুসংখ্যক লোকের আবার ও শিল্প-বাণিজ্যাদির স্থান।
* নগর (শহর) - ভারতের রাজস্থান রাজ্যের ভরতপুর জেলার একটি শহর ও পৌরসভা এলাকা।
গায়ত্রী চক্রবর্তী স্পিভাক

**গায়ত্রী চক্রবর্তী স্পিভাক** (আধ্বব: gaĕ͜òt̪.t̪ri t͡ʃɔk.krò.bòr.(t̪)t̪i) (জন্ম: ২৪ ফেব্রুয়ারি ১৯৪২) একজন ভারতীয় সাহিত্য সমালোচক, তাত্ত্বিক এবং যুক্তরাষ্ট্রের কলাম্বিয়া বিশ্ববিদ্যালয়ের অধ্যাপক। তার উল্লেখযোগ্য কাজের মধ্যে রয়েছে উত্তর উপনিবেশবাদের সূচনাকারী লেখা “Can the Subaltern Speak?” এবং জাক দেরিদার “De la grammatologie” বইটিকে মূল ফরাসি থেকে ইংরেজি অনুবাদ করা, যেটির ইংরেজি নাম “On Grammatology”; তিনি তার একটি নিবন্ধে এর বাংলা নামকরণ করেছেন “লিপিতত্ত্বপ্রসঙ্গ”। স্পিভাক নিজেকে বাস্তববাদী মার্ক্সীয়–নারীবাদী অবিনির্মাণিক হিসেবে পরিচিত করেন।

## জীবন
১৯৪২ সালের ২৪ ফেব্রুয়ারি ব্রিটিশশাসিত ভারতের কলকাতায় চিকিৎসক ডাঃ পরেশ চন্দ্র এবং শিবানী চক্রবর্তীর কন্যা হিসাবে জন্মগ্রহণ করেন **গায়ত্রী চক্রবর্তী**। ১৯৫৯ সালে তিনি কলকাতা বিশ্ববিদ্যালয়ের অধীন প্রেসিডেন্সি কলেজ থেকে ইংরেজিতে প্রথম শ্রেণী সম্মানসহ স্নাতক ডিগ্রি অর্জন করেন এবং ইংরেজি ও বাংলা সাহিত্যে স্বর্ণপদক অর্জন করেন। এরপরে তিনি যুক্তরাষ্ট্রের কর্নেল ইউনিভার্সিটিতে লেখাপড়া করেন এবং সেখানে তিনি ইংরেজিতে এমএ এবং তুলনামূলক সাহিত্যে পিএইচডি করেন। ১৯৬০ সালে জনৈক ট্যালবট স্পিভাকের সঙ্গে তিনি সীমিত সময়ের জন্য বিবাহবন্ধনে আবদ্ধ ছিলেন।

## তথ্যসূত্র

বিষয়শ্রেণী:লেখক
বিষয়শ্রেণী:১৯৪২-এ জন্ম
বিষয়শ্রেণী:সাহিত্য সমালোচক
বিষয়শ্রেণী:ভারতীয় সাহিত্যিক
বিষয়শ্রেণী:ভারতীয় মার্ক্সবাদী
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:ভারতীয় নারীবাদী
বিষয়শ্রেণী:বাঙালি লেখক
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কসবাদী নারীবাদী
বিষয়শ্রেণী:আইওয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সমকালীন ভারতীয় দার্শনিক
বিষয়শ্রেণী:উত্তর উপনিবেশবাদ
বিষয়শ্রেণী:সাহিত্য ও শিক্ষায় পদ্মভূষণ প্রাপক
বিষয়শ্রেণী:গুগেনহাইম গবেষণা বৃত্তিধারী
বিষয়শ্রেণী:ফরাসি লেখিকা
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:২১শ শতাব্দীর মার্কিন লেখক
বিষয়শ্রেণী:২০শ শতাব্দীর ভারতীয় দার্শনিক
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় দার্শনিক
বিষয়শ্রেণী:বাঙালি বংশোদ্ভূত মার্কিন ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বিনির্মাণ
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী দার্শনিক
বিষয়শ্রেণী:২০শ শতাব্দীর মার্কিন নারী
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২০শ শতাব্দীর ভারতীয় অনুবাদক
বিষয়শ্রেণী:কলকাতার লেখক
বিষয়শ্রেণী:২১শ শতাব্দীর ভারতীয় নারী বিজ্ঞানী
বিষয়শ্রেণী:২১শ শতাব্দীর ভারতীয় বিজ্ঞানী
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় বিজ্ঞানী
বিষয়শ্রেণী:ভারতীয় রাজনৈতিক লেখক
বিষয়শ্রেণী:পশ্চিমবঙ্গের লেখিকা
বিষয়শ্রেণী:ভারতীয় নারী অনুবাদক
বিষয়শ্রেণী:কলকাতার পণ্ডিত
বিষয়শ্রেণী:২০শ শতাব্দীর ফরাসি নারী
বিষয়শ্রেণী:ভারতীয় বংশোদ্ভূত মার্কিন ব্যক্তি
বিষয়শ্রেণী:লেডি ব্র্যাবোর্ন কলেজের প্রাক্তন শিক্ষার্থী
বিষয়শ্রেণী:গার্টন কলেজ, কেমব্রিজের প্রাক্তন শিক্ষার্থী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:২১শ শতাব্দীর বাঙালি
বিষয়শ্রেণী:২১শ শতাব্দীর ভারতীয় অনুবাদক
চকবাজার

thumb|১৯০৪ সালের চকবাজার**চকবাজার** পুরান ঢাকার চকবাজার থানা অংশে অবস্থিত। একটি জনপ্রিয় বাজার। রমজান মাসে এখানে রকমারি ইফতারের পশরা বসে। কাবাবের কথা আসলেই চকবাজারের নামটিও আসবে। চকবাজারের কাবাব খুব বিখ্যাত। ঢাকার পুরানো বাজারগুলির মধ্যে চকবাজার অন্যতম। হরেক রকম মিষ্টিজাতীয় খাদ্য দ্রব্যাদি নিয়ে দোকান খুলে বসেন দোকানীরা, *পণির ও কাঁচা গোল্লারও* আধিক্য দেখা যায় এই চকবাজারে। সর্বদাই ব্যস্তময় সময় পাড়ি দিয়ে চলেছে পুরান ঢাকার ঐতিহ্যবাহী এই চকবাজারটি। 
চকবাজার বর্তমানে সারা বাংলাদেশের পাইকারী বিক্রেতাদের নির্ভরযোগ্য স্থান। সকল ধরনের পাইকারি মালামাল চকবাজারের সকল রাস্তা, বাড়ি, মার্কেটজুরে রয়েছে। যেমনঃ প্রসাধনী, কাপড়, খেলনা, নিত্য ব্যবহার‍ সামগ্রী, বেকারী প্রণ্য।

শিল্প কারখানার কাচামাল। যেমনঃ কেমিক্যাল, মেডিকেল সামগ্রি, হালকা মেশিনারিজ ইত্যাদি।

প্লাস্টিক সামগ্রী, ভোগ্য পন্য সহ অসংখ্য পন্যের বিশাল পাইকারি বাজার।

বন্ধের দিনঃ সরকারি বিধি অনুযায়ী শুক্রবার সারা দিন ও শনিবার অর্ধদিবস বন্ধ থাকে। 

তবে শনিবার অনেকেই সকাল থেকেই দোকানপাট খুলে থাকে।

সপ্তাহের অন্যান্য দিন ভোর থেকে সন্ধ্যা ৮ পর্যন্ত খোলা রাখার সরকারি নির্দেশ থাকলেও পাইকারী বাজারগুলো গভীর রাত পর্যন্তও খোলা থাকে।

## ইতিহাস
মুঘল আমলে চকবাজারের পত্তন হয়। মুঘল আমলে সেনাপতি মানসিংহ পূর্ববঙ্গে এসেছিলেন বিদ্রোহ দমন করতে। ১৬০২ সালে তিনি ভাওয়াল থেকে সদর দফতর স্থানান্তর করেছিলেন বর্তমান কেন্দ্রীয় কারাগারের জায়গায়। সেখানেই মুঘল দুর্গ স্থাপিত হয়েছিল। মুঘল দুর্গের পাশেই গড়ে উঠে চকবাজার। চক বা ঢাকার বিপণি কেন্দ্রটি অতিপ্রাচীন স্থান। নগরীর যে অংশে এর অবস্থান তা পরিচিত ছিল পুরনো নেকাউস /নাখাস নামে। মুর্শিদ কুলি খান কর্তৃক প্রতিষ্ঠিত, প্রায় দু" শ' গজ আয়তনের একটি চতুষ্কোণ এলাকা । ফলমূল, শাকসবজি, খেলনা সামণ্রী, মিষ্টান্ন, খুচরা দ্রব্যাদির নিত্য বেচাকেনার স্থান। চকবাজারে পশুপ্রাণী এবং ক্রীতদাস বেচাকেনার ব্যবস্থা ছিল

তবে একসময় এই চকবাজারকে বহুলোক চৌক বন্দর নামে ডাকতেন। মানসিংহের আমল থেকে চকবাজার যাত্রা শুরু করলেও এটি পূর্ণতা লাভ করেছিল মুর্শীদকুলি খাঁর সময়ে। মুর্শিদ কুলি খাঁর পর ওয়াল্টার সাহেব নতুন করে চকবাজার তৈরি করেন। সে সময় তিনি কোমর পর্যন্ত উঁচু দেওয়াল দিয়ে চকবাজার ঘিরে দিয়েছিলেন এবং বাজারে প্রবেশের জন্য ১৬ টি গেট করে দিয়েছিলেন। 
এখানে বিশিষ্ঠ ওলী হযরত হাফিয আহমদ জৌনপুরী (রহ) এর 

মাযার রয়েছে। ১৮৯৯ সালের ২৬ জানুয়ারি ঢাকার সদরঘাটে তার মৃত্যু হয়। চকবাজার শাহী জামে মসজিদের দক্ষিণ পার্শ্বে তার মাযার অবস্থিত।

ইফতারের জন্য চকবাজারের বিশেষ সুনাম রয়েছে। বিশ শতকের গোড়ার দিকে যেমন, এখনও তেমনি রমজানে ইফতারীর সময় চকবাজারে প্রচন্ড ভিড় হয়। thumb|চকবাজারের ছোলাভুনা

## স্থিরচিত্র

File:The Small Kuttra with its enclosed Mosque, Dhaka (1817).jpg|শায়েস্তা খান নির্মীত ছোট কাটরা (১৮১৭)।
Image:The Great Kuttra, Dhaka (1823).jpg|শাহ সুজা নির্মীত বড় কাটরা (১৮২৩)।
File:Bibi Mariam Cannon.jpg|বাজারের দৃশ্য ১৮৮৫।


## তথ্যসূত্র

বিষয়শ্রেণী:ঢাকার পাড়া
বিষয়শ্রেণী:বাংলাদেশের হাটবাজার
বিষয়শ্রেণী:বাংলাদেশের অর্থনৈতিক ইতিহাস
বিষয়শ্রেণী:পুরান ঢাকা
বিষয়শ্রেণী:ঢাকার অর্থনীতি
বিষয়শ্রেণী:ঢাকার ভবন ও স্থাপনা
বিষয়শ্রেণী:ঢাকা জেলার দর্শনীয় স্থান
ইন্দিরা রোড

**ইন্দিরা রোড**, ঢাকা শহরের ফার্মগেট এলাকা সংলগ্ন একটি সড়কের নাম। ইন্দিরা রোড ঢাকাবাসীর কাছে খুবই পরিচিত একটি সড়ক।

## নামকরণ
অনেকের ধারণা ইন্দিরা রোড ভারতের প্রাক্তন প্রধানমন্ত্রী ইন্দিরা গান্ধীর নামে নামকরণ করা হয়েছিল। কিন্তু এবিষয়ে দীর্ঘদিন তেমন কোনো তথ্য আবিস্কৃত হয়নি। তবে এখন ভিন্ন একটি মত প্রচলিত রয়েছে। এই মতটিই সত্য হওয়ার সম্ভাবনা বেশি। বর্তমানে ইন্দিরা রোডটি যে এলাকায় অবস্থিত সেই এলাকায় একসময় বেশ সংখ্যক ধনাঢ্য ব্যক্তি বসবাস করতেন। এদেরই একজন দ্বিজদাস বাবু। দ্বিজদাস বাবু মনিপুর ফার্মের কর্তা ছিলেন। খুব সম্ভবত তা ১৯৩০-এর দশকের দিকে। তার বিরাট বাড়ি ছিল বর্তমান ইন্দিরা রোডে। দ্বিজদাস বাবুর বড় মেয়ে ইন্দিরার অকাল মৃত্যু ঘটেছিল। সেই সময় ইন্দিরার সমাধি বাড়ির ভিতরেই করা হয়েছিল। দ্বিসদাস বাবুর মেয়ে ইন্দিরার নামেই সেই এলাকার রাস্তাটি ইন্দিরা রোড নামে পরিচিতি লাভ করে।

## তথ্যসূত্র

বিষয়শ্রেণী:ঢাকা
বিষয়শ্রেণী:ঢাকার রাস্তা
বিষয়শ্রেণী:আবাসিক এলাকা
পরীবাগ

**পরীবাগ** ঢাকা শহরের একটি অভিজাত এলাকা। পরীবাগের একটি অংশ হাতির পুল এবং অপর অংশ ময়মনসিংহ রোডের সাথে সংযুক্ত আছে।

## নামকরণ
পরীবাগ এলাকাটির নামকরণ নিয়ে দুইটি মতবাদ প্রচলিত আছে। অনেকের মতে পরীবাগ এলাকার নামকরণ হয়েছে নবাব আহসান উল্লাহর মেয়ে পরীবানুর নামানুসারে।  পরীবানু ছিলেন নবাব সলিমুল্লাহর সৎ বোন। এটি ছিল ঢাকার নবাবদের বাগান বাড়ি। তার আগে এলাকাটি হিন্দু জমিদারদের ছিল। নবাব সলিমুল্লাহ হিন্দু জমিদারদের কাছ থেকে এলাকাটি কিনে নিয়েছিলেন। পরীবানুর আবাসস্থল হিসাবে বাগানবাড়িটি পরীবাগ নামে পরিচিতি লাভ করে। 
আরেকটি মত হলো নবাব সলিমুল্লাহ তার পিতাকে না জানিয়ে পাটনা বেড়াতে গিয়েছিলেন। সেখানে পরী বেগমকে বিয়ে করেছিলেন তিনি। পরী বেগম পরীবাগেই বসবাস করতো বলে এলাকাটির নাম পরীবাগ হয়েছে। 

## তথ্যসূত্র


বিষয়শ্রেণী:ঢাকার পাড়া
বিষয়শ্রেণী:বাংলাদেশের রেস্তোরাঁ পাড়া ও রাস্তা
যাত্রাবাড়ী থানা

**যাত্রাবাড়ী** বাংলাদেশের রাজধানী ঢাকার একটি থানা। এটি ঢাকা দক্ষিণ সিটি কর্পোরেশন এলাকায় অবস্থিত। ওসি হিসেবে দায়িত্ব পালন করছেন কামরুজ্জামান তালুকদার। 

## নামকরণ
১৯৫০ সালে যাত্রাবাড়ী ছিল একটি নিভৃত পল্লী। যাত্রাবাড়ী এলাকাটি একসময় ব্রাহ্মণচিরণ মৌজার অন্তর্ভুক্ত ছিল। যাত্রাবাড়ীসহ বিরাট একটি এলাকা ব্রাহ্মণচিরণ নামে পরিচিত ছিল। 

ব্রাহ্মণচিরণ এলাকার একটি বাড়িতে যাত্রামন্ডপ ছিল। প্রায়ই সেখানে যাত্রাপালা হতো। একমাত্র যাত্রাই ছিল চিত্তবিনোদনের উৎস। তাই যাত্রার প্রতি লোকজনের আগ্রহ ছিল বেশি। যে বাড়িটিতে যাত্রামন্ডপটি অবস্থিত সেটিকে লোকজন তখন যাত্রাবাড়ী নামে ডাকতো। সেই থেকেই এলাকাটির নাম যাত্রাবাড়ী হিসাবে পরিচিত হয়। 

## ইতিহাস
ঢাকা শহরের একেবারে পাশেই অবস্থিত ছিল যাত্রাবাড়ী। পাকিস্তান আমলেও যাত্রাবাড়ী ছিল নিভৃত পল্লী।  তবে সেখানে গ্রামের মতো পরিবেশ ছিল। ফুলকপি, বাঁধাকপি ও অন্যান্য তরকারি প্রচুর ফলতো সেই এলাকায়। তবে যাত্রাবাড়ীর বর্তমান চিত্র সম্পূর্ণই অন্যরকম।

## বর্তমান চিত্র
সময়ের সাথে সাথে পাল্টে গেছে যাত্রাবাড়ী এলাকার পরিধি। বর্তমানে যাত্রাবাড়ী এলাকাটি উত্তর ও দক্ষিণ যাত্রাবাড়ী নামে দুভাগে পরিচিত হয়ে থাকে।
শুধু তাই নয়, মাতুয়াইল ইউনিয়ন, সারুলিয়া ইউনিয়ন, দনিয়া ইউনিয়ন (একাংশ) বাতিল হয়ে বর্তমানে ঢাকা দক্ষিণ সিটি কর্পোরেশনের অন্তর্গত হয়েছে এবং যাত্রাবাড়ী থানা অধীন বর্ধিত এলাকা হচ্ছে শেখদী, কাজলা, মাতুয়াইল মৃধাবাড়ি, কোনাপাড়া, ডগার (একাংশ), মাতুয়াইল দক্ষিণপাড়া, গোবিন্দপুর, কোনাপাড়া, জঙ্গলবাড়ি শরীফপাড়া, কেরানি পাড়া, রায়েরবাগের একাংশ, ভাঙ্গা প্রেস।

## শিক্ষা প্রতিষ্ঠানসমূহ
এ. কে. উচ্চ বিদ্যালয় ও কলেজ

দনিয়া কলেজ

ড. মাহবুবুর রহমান মোল্লা কলেজ

তা‘মীরুল মিল্লাত কামিল মাদ্রাসা

যাত্রাবাড়ী আইডিয়াল স্কুল এন্ড কলেজ

শহীদ জিয়া স্কুল এন্ড কলেজ

শেখদি আব্দুল্লাহ মোল্লা স্কুল

মাতুয়াইল আদর্শ উচ্চ বিদ্যালয়

মাতুয়াইল ১নং সরকারি প্রাথমিক বিদ্যালয়

মাতুয়াইল দাখিল মাদ্রাসা

মাতুয়াইল আব্দুল লতিফ ভুঁইয়া কলেজ

জামিয়া ইব্রাহীমিয়া মহিলা মাদ্রাসা

জামিয়া রশীদিয়া ঢাকা

## অন্যান্য
* বৃহত্তম কবরস্থান : মাতুয়াইল কবরস্থান
* সংবাদ মাধ্যম : ভাঙ্গা প্রেস এলাকায় ইত্তেফাক পত্রিকার জেনিথ প্যাকেজিং প্রেস, পশ্চিম মাতুয়াইলে জাতীয় সাপ্তাহিক শিকড় সন্ধানে পত্রিকার কার্যালয়।

## তথ্যসূত্র

বিষয়শ্রেণী:ঢাকা
বিষয়শ্রেণী:ঢাকা জেলার থানা
বিষয়শ্রেণী:ঢাকার ভূগোল
বেইলি রোড

থিয়েটার প্রেমীদের কাছে **বেইলি রোড ** অতি পরিচিত একটি নাম। ঢাকার থিয়েটার চর্চার সাথে এই নামটি গুরুত্বপূর্ণভাবে জড়িয়ে আছে। এটি বাংলাদেশের রাজধানী ঢাকার রমনা থানায় অবস্থিত। 

## নামকরণ
বেইলী রোডের নামকরণ নিয়ে বেশ বিতর্ক আছে। মহীশুরের টিপু সুলতান এর সঙ্গে কর্ণেল বেইলী ও সুনাম অর্জন করেছিলেন। এজন্য তার নামানুসারে বেইলী রোডের নামকরণ করা হয়েছে বলে অনেকেই মনে করেন। অন্য ধারনাটি এইচ বেইলীকে ঘিরে। ওয়াহাবী আন্দোলন দমনকালে স্পেশাল বেঙ্গল পুলিশের ডি, আই, জি, এইচ বেইলী উল্লেখযোগ্য ভূমিকা রেখেছিলেন। তার নামানুসারেই বেইলী রোডের নামকরণ হয়েছে বলে কেউ কেউ মনে করেন। 

## বর্তমান অবস্থা
বেইলী রোড এলাকায় বাংলাদেশ মহিলা সমিতি মঞ্চ অবস্থিত। সেখানে নিয়মিতভাবে বিভিন্ন গ্রুপের নাটক প্রদর্শিত হয়। তাই বেইলী রোড এলাকাকে নাটকপাড়া(নাটক সরণি) হিসাবে অভিহিত করা হয়। অবশ্য বেইলী রোড নামটি পরিবর্তন করে নাটক স্মরণী রাখা হয়েছে। তবে এখনো লোকজন বেইলী রোড নামেই চিনছে রোডটিকে।

## উল্লেখযোগ্য স্থাপনা
* বাংলাদেশ মহিলা সমিতি
* ভিকারুননিসা নূন স্কুল ও কলেজ
* সিদ্ধেশ্বরী গার্লস কলেজ
* বাংলাদেশ গার্ল গাইডস অ্যাসোসিয়েশন

## গ্যালারি

Baily road (3).jpg|বেইলী রোড
Yo 059.jpg|বেইলী রোড
Baily road (5).jpg|বেইলী রোড
Officers' club.jpg|অফিসার্স ক্লাব
Yo 078.jpg|অফিসার্স ক্লাব, পার্শ্ব প্রদর্শন
Baily road (7).jpg|বেইলী রোড
Baily road (6).jpg|বেইলী রোড

## আরও দেখুন
* বেইলি রোড অগ্নিকাণ্ড

## তথ্যসূত্র

বিষয়শ্রেণী:ঢাকার রাস্তা
বিষয়শ্রেণী:ঢাকার পরিবহন
বিষয়শ্রেণী:ঢাকার পাড়া
মুহাম্মদ সামসুল হক

**মুহাম্মদ সামসুল হক** (জন্ম: ১ মার্চ, ১৯২৭ -) স্বাধীন বাংলা ফুটবল দল এর প্রতিষ্ঠাতা সভাপতি ছিলেন। তিনি ১৯৭১ সালে বাংলাদেশের মুক্তিযুদ্ধে সক্রিয়ভাবে অংশগ্রহণ করেছিলেন।

## জন্ম
মোঃ সামসুল হক ১৯২৭ সালের ১ মার্চ গাজীপুর জেলার অন্তর্গত কালিয়াকৈর থানাধীন ঠেংঙ্গারবান্দ গ্রামে এক সম্ভ্রান্ত ও ধনাঢ্য মুসলিম পরিবারে জন্মগ্রহণ করেন।

## শিক্ষাজীবন
মোঃ সামসুল হক ঢাকা বিশ্ববিদ্যালয় থেকে ১৯৫২ সালে রাষ্ট্রবিজ্ঞানে এম.এ ডিগ্রী লাভ করেন এবং ১৯৫৩ সালে আইন শিক্ষা সম্পন্ন করেন।

## রাজনৈতিক জীবন
ভাষা আন্দোলন ও ৬ দফা আন্দোলনে অগ্রণী ভূমিকা পালন করায় তাকে বিভিন্ন সময় কারা ভোগ করতে হয়। তিনি মুক্তিযুদ্ধের প্রারম্ভে ১৯৭১ সালের ১৯শে মার্চ জয়দেবপুর ক্যান্টনমেন্টে পাকিস্তানি সামরিক জান্তা কর্তৃক বেঙ্গল রেজিমেন্টের সৈনিকদেরকে ষড়যন্ত্রমূলক উপায়ে নিরস্ত্রীকরণের বিরুদ্ধে প্রতিরোধ গড়ে তুলেন এবং সক্রিয়ভাবে স্বাধীনতা যুদ্ধে অংশ গ্রহণ করেন। জনাব মোঃ সামসুল হক এদেশের একজন প্রবীনতম সমবায়ী। তিনি ঢাকা কেন্দ্রীয় সমবায় ব্যাংকের সাবেক চেয়ারম্যান। তিনি ১৯৫৪ সালে প্রাদেশিক পরিষদে, ১৯৭০ সালে জাতীয় পরিষদে এবং ১৯৭৩ সালে জাতীয় সংসদ সদস্য নির্বাচিত হন॥ তিনি ১৯৮৪ সালে গণপ্রজাতন্ত্রী বাংলাদেশ সরকারের তথ্যমন্ত্রীর দায়িত্ব পালন করেন। এছাড়া তিনি বিদেশে বাংলাদেশ সরকারের রাষ্টদূত এর দয়িত্ব পালন করেন।https://web.archive.org/web/20100213114536/http://dcgazipur.gov.bd/index.php?option=com_content&view=article&id=78&Itemid=88

## সূত্র
* গাজীপুর জেলা তথ্য বাতায়ন https://web.archive.org/web/20100213114536/http://dcgazipur.gov.bd/index.php?option=com_content&view=article&id=78&Itemid=88
## তথ্যসূত্র

## বহি:সংযোগ

বিষয়শ্রেণী:বাংলাদেশী রাজনীতিবিদ
বিষয়শ্রেণী:১৯২৭-এ জন্ম
গজকচ্ছপ

**গজকচ্ছপ**, মহাভারতের একটি আখ্যানাংশ। গজ বা হাতি ও কচ্ছপ পূর্বজন্মের বিবাদপরায়ণ অভিশপ্ত দুই ভাই। পরস্পরের অভিশাপে তাদের একজন গজ ও অন্য জন কচ্ছপে পরিণত হন &mdash;এ নিয়েই এই অংশের কাহিনী আবর্তিত।

## কাহিনী সারাংশ
বিভাবসু নামে ক্রুদ্ধ স্বভাবের এক মহর্ষি ছিলেন। তার ছোট ভাইয়ের নাম ছিল মহাতপা সুপ্রতিক। সুপ্রতিক বড় ভাই বিভাবসুর সঙ্গে একত্রে বাস করতে অসম্মতি জানিয়ে ধন-সম্পদ ভাগ করে দিতে বললে বিভাবসু তাকে অভিশাপ দেন যে, 'তুমি গজ বা হস্তি হও '। তখন সুপ্রতীকও বিভাবসুকে পাল্টা শাপ দেন যে 'তুমি কচ্ছপ হও '। তারপর তারা গজ ও কচ্ছপে পরিণত হন এবং পূর্বশত্রুতাবশে পরস্পর বিদ্বেষভাবাপন্ন হয়ে ওঠেন। এক সরবরে তারা বহুকাল যুদ্ধরত ছিলেন। তাদের সেই রুদ্ররূপ ও আক্রমণ ভয়ঙ্কর এবং অমঙ্গলজনক। *গজকচ্ছপের যুদ্ধ* প্রবাদতুল্য কথাটি এই কাহিনী থেকেই এসেছে।

এদিকে অমৃত আহরণের জন্য গরুড় স্বর্গগমণকালে প্রচন্ড ক্ষুধার্ত হয়ে পড়লে পিতা কশ্যপের কাছে খাদ্য প্রার্থনা করেন। কশ্যপ তাকে নিকটস্থ সরবরে যুদ্ধরত গজকচ্ছপকে খেয়ে ফেলতে বলেন। পিতার নির্দেশে গরুড় এক নখে গজকে ও অপর নখে কচ্ছপকে তুলে এনে জনমানবহীন এক পর্বতশৃঙ্গে বসে খেয়ে ফেলেন।

## তথ্যসূত্র

বিষয়শ্রেণী:হিন্দু পুরাণ
বিষয়শ্রেণী:হিন্দু ধর্মশাস্ত্র
বিষয়শ্রেণী:পুরাণকাহিনী
ঢাকা বিশ্ববিদ্যালয় শোক দিবস

thumb|জগন্নাথ হলের ছাদ ধসে নিহতদের স্মরণে নির্মিত স্মৃতিসৌধ
**ঢাকা বিশ্ববিদ্যালয় শোক দিবস ** ১৯৮৫ সালের ১৫ই অক্টোবর ঢাকা বিশ্ববিদ্যালয়ের জগন্নাথ হলের একটি হলরুমের ছাদ ধসে পড়ে ৪০ জন নিহতের ঘটনা ঘটে। যে ঘটনার স্মরণে ১৫ অক্টোবর দিবসটি পালন করা হয়।

## বিবরণ
যেই ভবনটির ছাদ ধসে দুর্ঘটনাটি ঘটে সেটিকে ১৯৮৫ সাল পর্যন্ত 'পরিষদ ভবন' বা 'অ্যাসেম্বলি হল' বলা হতো। ১০০ বছরেরও বেশি পুরনো অডিটোরিয়ামটি তৎকালীন পূর্ব পাকিস্তান প্রদেশের পরিষদ ভবন বা সংসদ ভবন ছিল, যা অ্যাসেম্বলি হল বা পরিষদ ভবন হিসেবে পরিচিত ছিল। পরবর্তীতে নতুন প্রাদেশিক ভবন নির্মিত হলে ১৯৬৩ সালে ভবনটি ঢাকা বিশ্ববিদ্যালয়ের কাছে হস্তান্তর করা হয়। ১৯৮৫ সালের ১৫ই অক্টোবরের দুর্ঘটনার আগ পর্যন্ত এটি জগন্নাথ হলের টেলিভিশন কক্ষ হিসেবে ব্যবহৃত হতো।

ঘটনার রাতে তুমুল বৃষ্টির মধ্যে পুরনো ভবনটির ছাদ ধসে পড়ে। সে সময় বঙ্গোপসাগরে সৃষ্ট নিম্নচাপ জনিত কারণে রাজধানী ঢাকা মহানগরীর ওপর দিয়ে ঘণ্টায় ১০০ কিলোমিটার বেগে দমকা হাওয়া বয়ে যাচ্ছিল। ভবনটির ছাদ বৃষ্টির পানিতে নরম হয়ে যাওয়ায় আগে থেকেই বৃষ্টির পানি পড়তো। সেই কারণে ভবনে মেরামতের কাজ চলছিল। সে রাতে বিটিভিতে প্রচারিত নাটক 'শুকতারা' দেখার জন্য অনেকে সেখানে গিয়েছিলেন। নাটক শুরু হওয়ার মিনিট পাঁচেকের মধ্যেই দুর্ঘটনাটি ঘটে। সেসময় রুমের ভেতরে আনুমানিক দেড় থেকে দুইশো' মানুষ ছিল বলে ধারণা হয়। তবে পরের দিনে প্রকাশিত পত্র-পত্রিকা এবং ওই ঘটনা নিয়ে বিভিন্ন লেখকের লেখায় উপস্থিত মানুষের সংখ্যা ৩০০-৪০০ ছিল বলেও উল্লেখ করা হয়। তখনকার সংবাদপত্র থেকে জানা যায় যে ঘটনায় তাৎক্ষণিকভাবে ৩৪ জন মারা যায়। পরে চিকিৎসাধীন অবস্থায় আরও ৫ জনের মৃত্যু ঘটে। নিহতদের মধ্যে ২৬ জন ছিলেন ছাত্র, ১৩ জন ছিলেন বিশ্ববিদ্যালয়ের কর্মচারী ও অতিথি। এছাড়া আহত হন শতাধিক।

এই দুর্ঘটনায় শোক প্রকাশ করেন তৎকালীন রাষ্ট্রপতি, বিভিন্ন রাজনৈতিক নেতাসহ বিদেশি কূটনীতিকরা শোক জানান। ৩ দিন জাতীয় শোক ঘোষণা করে জাতীয় পতাকা অর্ধনমিত রেখে ১৬ অক্টোবর সারাদেশে শিক্ষাপ্রতিষ্ঠান বন্ধ ঘোষণা করা হয়। এ ঘটনার পর থেকেই দিনটি ঢাকা বিশ্ববিদ্যালয়ের শোক দিবস হিসেবে পালিত হয়ে আসছে।

## স্মৃতি অক্টোবর
এই ঘটনায় নিহতদের স্মৃতি রক্ষার্থে পরবর্তী সময়ে সেখানে নির্মিত হয় ‘অক্টোবর স্মৃতি ভবন’। তাদের স্মরণে অক্টোবর ভবনের নিচতলায় একটি ছোট জাদুঘর আছে। সেদিনের ব্যবহৃত টিভি রাখা আছে জাদুঘরে। মৃত্যুবরণ করা বেশ কয়েকজনের ছবিও আছে সেখানে। এ ছাড়া ভবনটির সামনে নিহতদের স্মরণে তাদের নাম সংবলিত 'স্মৃতি অক্টোবর' একটি নামফলক স্থাপন করা হয়েছে।

## তথ্যসূত্র

বিষয়শ্রেণী:ঢাকা বিশ্ববিদ্যালয়
ত্রিকোণমিতিক অপেক্ষক

থাম্ব|ত্রিকোণমিতিক কিছু অপেক্ষক
**ত্রিকোণমিতিক অপেক্ষক** () বলতে গণিতে কোণের অপেক্ষককে বোঝায়। এটি **বৃত্তীয় ফাংশন** নামেও পরিচিত। ত্রিভুজে কোণের সাথে বাহুর সম্পর্ক তৈরির জন্য এই ফাংশনগুলো ব্যবহার করা হয়। ত্রিভুজ নিয়ে আলোচনার জন্য ত্রিকোণমিতিক ফাংশন খুবই গুরুত্বপূর্ণ।

সবচেয়ে বেশি পরিচিত ত্রিকোণমিতিক ফাংশনগুলো হলো সাইন (sin), কোসাইন (cos) এবং ট্যানজেন্ট (tan)। আদর্শ একক ব্যাসার্ধের বৃত্তে, যেখানে কেন্দ্রগামী ও "x"-অক্ষের সাথে কিছু কোণ করে থাকে এমন একটি রেখা দ্বারা গঠিত ত্রিভুজ-এর ক্ষেত্রে, কোণটির সাইন থেকে ত্রিভুজের "y"-উপাদান (উচ্চতা) পাওয়া যায়, কোসাইন থেকে ত্রিভুজটির "x"-উপাদান (ভূমি) এবং ট্যানজেন্ট থেকে ত্রিভুজটির ঢাল পাওয়া যায় ("x"-উপাদান ভাগ "y"-উপাদান)।

সাধারণত সমকোণী ত্রিভুজের দুইটি বাহুর অনুপাত দ্বারা ঐ ত্রিভুজের একটি কোণের ত্রিকোণমিতিক ফাংশন বুঝানো হয় এবং একইভাবে একক বৃত্তের বিভিন্ন ছেদাংশ দ্বারা সংজ্ঞায়ন করা যায়। আধুনিক সংজ্ঞাগুলো এই ফাংশনগুলোকে অসীম ধারা, কিছু ব্যাবকলনীয় সমীকরণের সমাধান এমনকি জটিল সংখ্যারূপেও প্রকাশ করে।

### সমকোণী ত্রিভুজীয় সংজ্ঞা

## তথ্যসূত্র

## বহিঃসংযোগ

* Visionlearning Module on Wave Mathematics 
* GonioLab: Visualization of the unit circle, trigonometric and hyperbolic functions
* Dave's draggable diagram.  (Requires java browser plugin)

বিষয়শ্রেণী:ত্রিকোণমিতি
বিষয়শ্রেণী:প্রাথমিক বিশেষ অপেক্ষক
বিষয়শ্রেণী:বিশ্লেষণমূলক ফাংশন
বিষয়শ্রেণী:ত্রিকোণমিতিক অপেক্ষক
বিষয়শ্রেণী:কোণ
বিষয়শ্রেণী:প্রাথমিক বিশেষ ফাংশন
বিষয়শ্রেণী:অনুপাত
বিষয়শ্রেণী:মাত্রাহীন সংখ্যা
ফেরদৌসী প্রিয়ভাষিণী

**ফেরদৌসী প্রিয়ভাষিণী** (১৯ ফেব্রুয়ারি ১৯৪৭ - ৬ মার্চ ২০১৮) ছিলেন একজন বাংলাদেশি ভাস্কর। মূলত ঘর সাজানো এবং নিজেকে সাজানোর জন্য দামী জিনিসের পরিবর্তে সহজলভ্য জিনিস দিয়ে কীভাবে সাজানো যায় তার সন্ধান করা থেকেই তার শিল্পচর্চার শুরু। নিম্ন আয়ের মানুষেরা কীভাবে অল্প খরচে সুন্দরভাবে ঘর সাজাতে পারে সে বিষয়গুলো তিনি দেখিয়েছেন।

ঝরা পাতা, মরা ডাল, গাছের গুড়ি দিয়েই মূলত তিনি গৃহের নানা শিল্পকর্ম তৈরি করতেন। স্বাধীনতাযুদ্ধে অবদানের জন্য ২০১৬ সালে বাংলাদেশ সরকার তাকে মুক্তিযোদ্ধা খেতাব দেয়। ২০১০ সালে তিনি বাংলাদেশের সর্বোচ্চ বেসামরিক সম্মান স্বাধীনতা পদক পান।

## জন্ম ও শিক্ষাজীবন
ফেরদৌসি প্রিয়ভাষিণীর জন্ম ১৯৪৭ সালের ১৯ ফেব্রুয়ারি, খুলনায় নানার বাড়িতে। তার বাবার নাম সৈয়দ মাহবুবুল হক এবং মায়ের নাম রওশন হাসিনা। বাবা-মায়ের ১১ সন্তানের মধ্যে প্রিয়ভাষিণী সবার বড়। ফেরদৌসী প্রিয়ভাষিণীর নানা অ্যাডভোকেট আব্দুল হাকিম কংগ্রেস করতেন। ১৯৫৪ সালে যুক্তফ্রন্টের শাসনকালে স্পিকার হয়েছিলেন তিনি। ১৯৫২ সালে তার নানা সুপ্রিম কোর্টে কাজ করার জন্য ঢাকা চলে আসেন। প্রিয়ভাষিণীও নানার পরিবারের সঙ্গে ঢাকায় আসেন। ভর্তি হন টিকাটুলির নারী শিক্ষা মন্দিরে। পরবর্তীতে নানা মিন্টু রোডের বাসায় চলে এলে প্রিয়ভাষিণী ভর্তি হন সিদ্ধেশ্বরী গার্লস স্কুলে। তখন শহীদ জাহানারা ইমাম ছিলেন ওই স্কুলের প্রধান শিক্ষিকা। তিনি খুলনার পাইওনিয়ার গার্লস স্কুল থেকে এসএসসি এবং খুলনা গার্লস স্কুল থেকে এইচএসসি ও ডিগ্রি পাস করেন।

## কর্মজীবন
১৯৭৭ সাল থেকে ১৯৯৮ পর্যন্ত তিনি বিভিন্ন প্রতিষ্ঠানে চাকরি করেছেন। মাঝে কিছুদিন স্কুলে শিক্ষকতাও করেছেন। তিনি ইউএনডিপি, ইউএনআইসিইএফ, এফএও, কানাডিয়ান দূতাবাস প্রভৃতি প্রতিষ্ঠানে চাকরি করেছেন। শেষ বয়সে এসে নানা শিল্পকর্ম সৃষ্টিতে মনোনিবেশ করেন এবং তা অবিরামভাবে অব্যাহত রাখেন।

## পুরস্কার ও সম্মাননা
শিল্পকলায় অসাধারণ অবদানের জন্য ২০১০ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। এছাড়াও তিনি
* *হিরো* বাই দ্যা রিডার ডাইজেস্ট ম্যাগাজিন (ডিসেম্বর ২০০৪);
* চাদেরনাথ পদক;
* অনন্য শীর্ষ পদক;
* রৌপ্য জয়ন্তী পুরস্কার (ওয়াইডব্লিউসিএ);
* মানবাধিকার সংস্থা কর্তৃক মানবাধিকার পুরস্কারে ভূষিত হয়েছেন।

## পারিবারিক জীবন
১৯৬৩ সালে প্রথম বিয়ে করেন এবং ১৯৭১ সালে প্রথম স্বামীর সঙ্গে বিচ্ছেদ হয় ফেরদৌসী প্রিয়ভাষিণীর। ১৯৭২ সালে তিনি দ্বিতীয়বার বিয়ে করেন। তার দ্বিতীয় স্বামী আহসান উল্লাহ আহমেদ ছিলেন প্রথম শ্রেণীর কর্মকর্তা। তার ছয় সন্তান কারু তিতাস, কাজী মহম্মদ নাসের, কাজী মহম্মদ শাকের (তূর্য্য), তিন মেয়ে-রাজেশ্বরী প্রিয়রঞ্জিনী, রত্নেশ্বরী প্রিয়দর্শিনী ও ফুলেশ্বরী প্রিয়নন্দিনী।

## তথ্যসূত্র

## বহিঃসংযোগ
* সংস্কৃতিতে স্বাধীনতা পুরস্কার বিজয়ীদের তালিকা
* গুণীজন 

বিষয়শ্রেণী:১৯৪৭-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:সংস্কৃতিতে স্বাধীনতা পুরস্কার বিজয়ী
বিষয়শ্রেণী:২০শ শতাব্দীর ভাস্কর
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:খুলনার ব্যক্তি
বিষয়শ্রেণী:বাংলাদেশী ভাস্কর
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:সরকারি করোনেশন মাধ্যমিক বালিকা বিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী নারী ভাস্কর
কেপলারের গ্রহীয় গতিসূত্র

thumb|দুটি গ্রহের কক্ষপথের সাথে কেপলারের তিনটি সূত্রের চিত্রায়ন
জ্যোতির্বিজ্ঞানে **কেপলারের গ্রহীয় গতিসূত্র** (ইংরেজি ভাষায়: Kepler's laws of planetary motion) সূর্যের চারদিকে গ্রহগুলোর গতি ব্যাখ্যা করে। অবশ্য যেকোন তারার চারপাশে গ্রহের আবর্তন বা আরও সাধারণভাবে যেকোন বস্তুর চারপাশে আরেকটি বস্তুর ঘূর্ণন ব্যাখ্যার কাজে এটি ব্যবহার করা যেতে পারে। বিখ্যাত জার্মান জ্যোতির্বিজ্ঞানী ইয়োহানেস কেপলার গ্রহের গতির তিনটি সূত্র দিয়েছিলেন। 

#
#
# **কক্ষের সূত্র**: *প্রতি গ্রহই সূর্যকে একটি ফোকাসে রেখে উপবৃত্তাকার পথে ঘুরে*।
# **ক্ষেত্রফলের সূত্র**: *গ্রহ এবং* *সূর্যের সংযোজক সরলরেখা সমান সময়ে সমান ক্ষেত্রফল অতিক্রম করে।*
# **আবর্তনকালের সূত্র:** *সূর্যের চারিদিকে প্রতিটি গ্রহের আবর্তনকালের বর্গ এর কক্ষপথের অর্ধপরাক্ষের ঘনফলের সমানুপাতিক।*

## তথ্যসূত্র

## গ্রন্থপঞ্জী
* Kepler's life is summarized on pages 523–627 and Book Five of his *magnum opus*, *[[Harmonice Mundi]]* (*harmonies of the world*), is reprinted on pages 635–732 of *On the Shoulders of Giants*: The Great Works of Physics and Astronomy (works by Copernicus, Kepler, Galileo, Newton, and Einstein). Stephen Hawking, ed. 2002 
* A derivation of Kepler's third law of planetary motion is a standard topic in engineering mechanics classes. See, for example, pages 161–164 of .
* Murray and Dermott, Solar System Dynamics, Cambridge University Press 1999, 
* V. I. Arnold, *Mathematical Methods of Classical Mechanics*, Chapter 2. Springer 1989, 
## বহিঃসংযোগ

* B.Surendranath Reddy; animation of Kepler's laws:  applet 
* "Derivation of Kepler's Laws" (from Newton's laws) at *Physics Stack Exchange*.
* Crowell, Benjamin, *[http://www.lightandmatter.com/lm Light and Matter]*, an online book that gives a proof of the first law without the use of calculus (see section 15.7)
* David McNamara and Gianfranco Vidali, "Kepler's Second Law – Java Interactive Tutorial", an interactive Java applet that aids in the understanding of Kepler's Second Law.
* Cain, Gay (May 10, 2010), *Astronomy Cast*, "Ep. 189: Johannes Kepler and His Laws of Planetary Motion"
* University of Tennessee's Dept. Physics & Astronomy: Astronomy 161, "Johannes Kepler: The Laws of Planetary Motion"
* Equant compared to Kepler: interactive model http://people.scs.fsu.edu/~dduke/kepler.html 
* Kepler's Third Law:interactive model http://people.scs.fsu.edu/~dduke/kepler3.html 
* Solar System Simulator (Interactive Applet) 
* "Kepler and His Laws" in *From Stargazers to Starships* by David P. Stern (10 October 2016)
* by Jens Puhle (Dec 27, 2023) - a video explaining and visualizing Kepler's three laws of planetary motion

বিষয়শ্রেণী:খ-বলবিজ্ঞান
বিষয়শ্রেণী:সমীকরণ
বিষয়শ্রেণী:ইয়োহানেস কেপলার
বিষয়শ্রেণী:কক্ষপথ
বিষয়শ্রেণী:ব্যক্তির নামানুসারে নামাঙ্কিত পদার্থবিজ্ঞানের সূত্র
শার্লমাইন

**শার্লেমেন** বা **শার্ল দি গ্রেট** (ফরাসি: Charlemagne, প্রকৃত উচ্চারণ: শার্লেমাইঞ) (৭৪২ - ২৮শে জানুয়ারি, ৮১৪) ৭৬৮ সাল থেকে ফ্রাংকদের রাজা এবং ৮০০ সাল থেকে তার মৃত্যুর পূর্ব পর্যন্ত পুণ্য রোমান সম্রাট ছিলেন। পশ্চিমা রোমান সাম্রাজ্যের পতনের তিন শতাব্দী পর, শার্লেমেন ছিলেন পশ্চিম ইউরোপের প্রথম সম্রাট। তার পিতা ছিলেন পেপিন দা শর্ট এবং মাতা বার্ট্রাডা অফ লাওন। তিনি ফ্রাংকিশ সাম্রাজ্যকে অনেক বর্ধিত করে তার মধ্যে মধ্য এবং পশ্চিম ইউরোপের অধিকাংশ রাজ্যকে অন্তর্ভুক্ত করেন। রাজত্বকালে তিনি ইতালীয় সম্রাজ্য দখল করেন এবং পোপ *তৃতীয় লিও* ৮০০ খ্রিঃ ২৫ শে ডিসেম্বর রোম নগরে তাকে *ইমপেরাতোর আউগুস্তুস* হিসেবে অভিষিক্ত করেন।

৭৬৮ খ্রিষ্টাব্দে পেপিন দ্য শর্ট এর মৃত্যুর পর শার্লেমেন তার ভাই প্রথম কার্লোমানের সাথে ফ্রাঙ্কদের রাজা হন। ৭৭১ সালে প্রথম কার্লোমানের হঠাৎ মৃত্যুর পর তিনি ফ্রাঙ্কিয় রাজ্যের (বর্তমানকালের বেলজিয়াম, ফ্রান্স, নেদারল্যান্ড এবং পশ্চিম জার্মানি) নিরঙ্কুশ আধিপত্য গ্রহণ করেন এবং মৃত্যু পর্যন্ত রাজত্ব করেন। সামরিক অভিযানের মাধ্যমে তিনি রাজ্যকে সাম্রাজ্যে পরিণত করেন, যা ছিল পশ্চিম এবং মধ্য ইউরোপের অধিকাংশ এলাকা নিয়ে বিস্তৃত।

ক্ষমতায় আসার পর থেকে শার্লেমেন ব্যস্ত ছিলেন সকল জার্মানিক জনগণকে এক রাজত্বের আওতায় আনতে এবং তার প্রজাদের খৃষ্ট ধর্মে দীক্ষিত করতে। তিনি পোপের প্রতি তার পিতার নীতি অব্যাহত রাখেন এবং লম্বার্ডদের কিংডম অফ লম্বার্ড (বর্তমান উত্তর ইতালি) থেকে উৎখাত করে পোপের রক্ষক হিসেবে দায়িত্ব পালন করেন। তিনি মুসলিম স্পেনের দিকে অভিযান পরিচালনা করেন। তিনি পূর্ব দিকে অবস্থিত রাজ্যেও আক্রমণ করেন এবং তাদের (উল্লেখযোগ্য: স্যাক্সন) বলপূর্বক খৃস্ট ধর্মগ্রহণে বাধ্য করেন। শার্লেমেন তার ক্ষমতার শীর্ষে পৌছান যখন, ৮০০ খ্রিষ্টাব্দের বড়দিনে পোপ তৃতীয় লিও তাকে সম্রাট উপাধিতে ভূষিত করে।

রোমান সাম্রাজ্যের পর তিনি প্রথমবারের মত পশ্চিম ইউরোপের অধিকাংশ এলাকা একত্রিত করেন। কেউ কেউ তাকে "ইউরোপের জনক" বলেও সম্বোধন করে। তার রাজত্বকালে ইউরোপে একটি নবজাগরণের সূত্রপাত ঘটে যাকে বর্তমানে ক্যারোলিঞ্জীয় রেনেসাঁ নামে অভিহিত করা হয়, কারণ শার্লেমাইন যে রাজবংশের সদস্য ছিলেন তার নাম ক্যারোলিঞ্জীয় (Carolingian) বংশ। সে সময় শিল্প, ধর্ম ও সংস্কৃতিতে ইউরোপ জুড়ে ব্যাপক পরিবর্তন আসে। অনেকগুলো রাজ্য দখল করে শার্লেমাইন পশ্চিম ইউরোপের সীমানা সংজ্ঞায়িত করেন এবং একইসাথে ইউরোপীয় মধ্যযুগের সময়সীমা নির্ধারণ করে দেন।

৮১৪ খ্রিঃ তিনি তার সাম্রাজ্যের রাজধানী আখেন (বর্তমান জার্মানীতে অবস্থিত)-এ মারা যান। তার মৃত্যুর পর সন্তান লুই দ্য পায়াস (ধার্মিক লুই) তার সাম্রাজ্যের উত্তরাধিকারী হিসেবে সম্রাটের আসনে বসেন।

## বহিঃসংযোগ

* 
* 
* The Sword of Charlemagne (myArmoury.com article)
* Charter given by Charlemagne  for St. Emmeram's Abbey showing the Emperor's seal, 22.2.794 . Taken from the collections of the Lichtbildarchiv älterer Originalurkunden  at Marburg University

## তথ্যসূত্র

বিষয়শ্রেণী:ফরাসি রাজা
বিষয়শ্রেণী:জার্মান রাজা
বিষয়শ্রেণী:পবিত্র রোমান সাম্রাজ্য
বিষয়শ্রেণী:৭৪২-এ জন্ম
বিষয়শ্রেণী:৮১৪-এ মৃত্যু
বিষয়শ্রেণী:৭৪০-এর দশকে জন্ম
বিষয়শ্রেণী:শ্বাসকষ্টজনিত রোগে মৃত্যু
বিষয়শ্রেণী:প্রতিষ্ঠাতা রাজশাসক
বিষয়শ্রেণী:জার্মান খ্রিস্টান
ইউনিয়ন তথ্য ও সেবা কেন্দ্র

**ইউনিয়ন ডিজিটাল সেন্টার (ইউডিসি)**, বাংলাদেশের ইউনিয়নভিত্তিক ডিজিটাল সেন্টার, যার উদ্দেশ্য হলো তৃণমূল পর্যায়ের মানুষের দোরগোড়ায় তথ্যসেবা নিশ্চিত করা। ‘ইউনিয়ন তথ্য ও সেবাকেন্দ্র ২০০৭ সালে ‘কমিউনিটি ইনফরমেশন সেন্টার’ (সিইসি) নামে শুরু হয়। বাংলাদেশের প্রধানমন্ত্রীর কার্যালয়ের একসেস টু ইনফরমেশন প্রোগ্রাম (এটুআই) এর আওতায় সিরাজগঞ্জের তাড়াশ উপজেলার মাধাইনগর ইউনিয়ন পরিষদে এবং দিনাজপুর জেলার সেতাবগঞ্জ উপজেলার মুশিদহাট ইউনিয়ন পরিষদে পাইলট আকারে সিইসি এর কার্যক্রম পরীক্ষামূলকভাবে শুরু করা হয়।

## ইতিহাস
এ পাইলট প্রকল্পে অভিজ্ঞতার আলোকে ২০০৮ সালে বাংলাদেশের স্থানীয় সরকার বিভাগ এটুআই প্রোগ্রামের সহায়তায় ৩০টি ইউনিয়ন পরিষদে সিইসি থেকে বেরিয়ে এসে ইউনিয়ন তথ্য ও সেবাকেন্দ্র স্থাপন করে। এরই ধারাবাহিকতায় ২০০৯ সালে আবারো স্থানীয় সরকার বিভাগ এটুআই-এর সহায়তায় ১০০টি ইউনিয়ন পরিষদে ইউনিয়ন তথ্য ও সেবাকেন্দ্র স্থাপন করে। বর্তমানে (২০১২) স্থানীয় সরকার বিভাগের আওতায় জাতীয় স্থানীয় সরকার প্রতিষ্ঠান এসব ইউনিয়ন তথ্য ও সেবাকেন্দ্র সমন্বয় করছে। পরবতীর্তে ইউনিয়ন ডিজিটাল সেন্টার নাম করন করা হয়।২০১৪
২০১০ সালে স্থানীয় সরকার বিভাগ সিদ্ধান্ত নেয় ঐ বছরের জুন মাসের মধ্যে আরো ১০০০টি কেন্দ্র স্থাপন করবে। সিদ্ধান্ত অনুযায়ী ইতোমধ্যে (২০১২) ১০০০টি ইউনিয়ন পরিষদ এবং এর জন্য এসব ইউনিয়ন পরিষদ থেকে ২০০০ জন উদ্যোক্তা বাছাই করা হয়। নারী পুরুষের সমতার কথা মাথায় রেখে উদ্যোক্তাদের মধ্যে প্রতিটি ইউনিয়ন পরিষদে স্থানীয় একজন যুবক, একজন যুবতিকে বেছে নেয়া হয়। এই উদ্যোক্তারা একটি নির্দিষ্ট পরিমাণ অর্থ বিনিয়োগ করে ইউনিয়ন পরিষদের সাথে একটি চুক্তিতে আবদ্ধ হয়ে একাজে যুক্ত হোন। এই উদ্যোক্তা নির্বাচন প্রক্রিয়ায় ইউনিয়ন পরিষদের চেয়ারম্যান, উপজেলা নির্বাহী অফিসার সরাসরি যুক্ত এবং স্থানীয় জেলা প্রশাসক অবহিত।

মে ২০১০-এ প্রধানমন্ত্রীর কার্যালয়ের এটুআই প্রোগ্রাম ১০০ জনের একটি অভিজ্ঞ প্রশিক্ষক দল গঠনের লক্ষ্যে প্রশিক্ষক প্রশিক্ষণের আয়োজন করে। এই প্রশিক্ষক প্রশিক্ষণে বাংলাদেশ কম্পিউটার কাউন্সিল ও বাংলাদেশ টেলিসেন্টার নেটওয়ার্কের আওতায় বিভিন্ন টেলিসেন্টারের উদ্যোক্তারা অংশ নেন। যাদের নেতৃত্বে জেলা পর্যায়ে উদ্যোক্তা প্রশিক্ষণ কার্যক্রম পরিচালিত হবে।

বর্তমানে সারা দেশে ৪ হাজার ৫০১টি ইউনিয়ন তথ্য ও সেবা কেন্দ্র রয়েছে। 

## ইউনিয়ন ইউনিয়ন ডিজিটাল সেন্টারের মুল সেবা সমুহ
১। কম্পিউটার কম্পোজ
২। ই-মেইল
৩। ইন্টারনেট
৪। ছবি তোলা
৫। কম্পিউটার প্রশিক্ষণ
৬। বিভিন্ন সরকারি ফরম
৭। জমির খতিয়ানের জন্য আবেদন ও সরবরাহ
৮। মোবাইল ব্যংকিং
৯। ফটোকপি
১০। জীবন বীমা
১১। প্লাস্টিক আইডি কার্ড
১২। ছাপার কাজ
১৩। বিদ্যুত বিল গ্রহণ

## তথ্যসূত্র

বিষয়শ্রেণী:বাংলাদেশ সরকার
বিষয়শ্রেণী:কর্মসংস্থান
বিষয়শ্রেণী:সেবা
বিষয়শ্রেণী:তথ্যসেবা
পবিত্র রোমান সাম্রাজ্য

**জার্মান জাতির পবিত্র রোমান সাম্রাজ্য** (ইংরেজি: Holy Roman Empire of the German Nation, জার্মান: Heiliges Römisches Reich Deutscher Nation) মধ্য ইউরোপে ৯৬২ থেকে ১৮০৬ সাল পর্যন্ত অস্তিত্বশীল ছিল। এর শাসনকর্তা ছিলেন *পুণ্য রোমান সম্রাট* বা হলি রোমান সম্রাট। মধ্যযুগ এবং আদি-আধুনিক যুগে সম্রাজ্যের রূপ বেশ পরিবর্তিত হয়, সম্রাটদের ক্ষমতা কমতে থাকে এবং বাড়তে থাকে রাজপুত্র বা প্রিন্সদের ক্ষমতা। শেষ শতকে এসে একে কেবল কিছু সার্বভৌম অঞ্চলের জোট ছাড়া আর কিছু বলা যেতো না।

সম্রাজ্যটির কেন্দ্র ছিল জার্মানিতে, যাকে তখন জার্মান সম্রাজ্য বলা। জার্মানি এবং আশপাশের কিছু অঞ্চল নিয়ে এই কেন্দ্র গঠিত হয়েছিল। স্বর্ণযুগে এই সম্রাজ্যের অধীনে ছিল ইতালীয় সম্রাজ্য এবং বুর্গুন্ডি সম্রাজ্যের মত বড় বড় অঞ্চল। অধিকাংশ সময় জুড়ে সম্রাজ্যটির মধ্যে কয়েক শত উপ-বিভাগ ছিল, যেমন প্রিন্সিপালিটি, ডুকি, কাউন্টি, মুক্ত রাজকীয় শহর (ফ্রি ইম্পেরিয়াল সিটি) এবং অন্যান্য ডোমেইন।

৯৬২ সালে অটো ১ জার্মানির সম্রাট ঘোষিত হন, অনেকের মতে তিনিই প্রথম পুণ্য রোমান সম্রাট যাকে জার্মান ভাষায় বলা হতো রোমিশ-ডয়চার কাইজার। অবশ্য রোমান সম্রাটের পদবী প্রথম আনুষ্ঠানিকভাবে দেয়া হয়েছিল শার্লেমাইনকে। অটো ছিলেন এই অংশের প্রথম সম্রাট যিনি পূর্বতন কারোলিনজিয়ান রাজবংশের সদস্য ছিলেন না।

শেষ পুণ্য রোমান সম্রাট ছিলেন ফ্রান্সিস ২, যিনি ১৮০৬ সালে নেপোলীয় যুদ্ধের সময় সম্রাজ্যের বিলুপ্তি ঘোষণা করেন। এর আগে ১৫১২ সালে বর্তমান জার্মানির কোলোনে অনুষ্ঠিত একটি রাজকীয় ডায়েটে (অঞ্চলসমূহের প্রতিনিধিদের নিয়ে সভা) সম্রাজ্যের নাম পরিবর্তন করে রাখা হয়েছিল *জার্মান জাতিসমূহের পুণ্য রোমান সম্রাজ্য* (জার্মান: Heiliges Römisches Reich Deutscher Nation)।

আধুনিক ইউরোপের অনেকগুলো রাষ্ট্র এবং অঞ্চল এক সময় এই সম্রাজ্যের অধীনে ছিল। এর মধ্যে রয়েছে: জার্মানি (দক্ষিণ শ্লেসভিগ বাদে), অস্ট্রিয়া (বুর্গেনলান্ড বাদে), চেক প্রজাতন্ত্র, সুইজারল্যান্ড, লিশটেনস্টাইন, নেদারল্যান্ড, বেলজিয়াম, লুক্সেমবার্গ, স্লোভেনিয়া (Prekmurje বাদে), পূর্ব ফ্রান্সের অনেকগুলো অঞ্চল (প্রধানত, Artois, Alsace, Franche-Comte, French Flanders, Savoy, Lorraine), উত্তর ইতালি (মূলত লোম্বার্দি, পিয়েদমন্ত, এমিলিয়া-রোমানিয়া, তুস্কানি, ত্রেন্তিনো ও দক্ষিণ টিরোল) এবং পশ্চিম পোল্যান্ড (মূলত Silesia, Pomerania, Neumark)।

## পাদটীকা

## তথ্যসূত্র

## বহিঃসংযোগ

* The constitutional structure of the Reich
* Das Heilige Reich (German Museum of History, Berlin)
* List of Wars of the Holy Roman Empire
* Deutschland beim Tode Kaiser Karls IV. 1378 (Germany at the death of emperor Charles IV.) taken from "Meyers Kleines Konversationslexikon in sechs Bänden. Bd. 2. Leipzig u. Wien : Bibliogr. Institut 1908", map inserted after page 342
* Books and articles on the Reich
* The Holy Roman Empire

### মানচিত্রসমূহ
* The Holy Roman Empire, 1138–1254
* The Holy Roman Empire c. 1500
* The Holy Roman Empire in 1648
* The Holy Roman Empire in 1789 (interactive map)

বিষয়শ্রেণী:পবিত্র রোমান সাম্রাজ্য
বিষয়শ্রেণী:ইউরোপের ইতিহাস
বিষয়শ্রেণী:ইউরোপের প্রাক্তন সাম্রাজ্য
বিষয়শ্রেণী:ইউরোপের ক্যাথলিক ধর্মের ইতিহাস
বিষয়শ্রেণী:মধ্য ইউরোপের ইতিহাস
বিষয়শ্রেণী:৯৬২-এ প্রতিষ্ঠিত
বিষয়শ্রেণী:মধ্যযুগ
বিষয়শ্রেণী:প্রারম্ভিক আধুনিক যুগ
বিষয়শ্রেণী:খ্রিস্টান পরিভাষা
বিষয়শ্রেণী:খ্রিস্টান রাষ্ট্র
বিষয়শ্রেণী:পশ্চিমা খ্রিস্টধর্ম
২০০৮ গ্রীষ্মকালীন অলিম্পিকে মল্লক্রীড়া – নারীদের ম্যারাথন

**[[২০০৮ অলিম্পিক গেমস|২০০৮ অলিম্পিক গেমসে]]** মহিলাদের **[[ম্যারাথন]]** দৌড়ানোর প্রতিযোগিতা আগস্টের ১৭ তারিখে বিশেষভাবে এই প্রতিযোগিতার জন্য বানানো বেইজিং শহরের পথে অনুষ্ঠিত হয় আর শেষ হয় বেইজিং ন্যাশনাল স্টেডিয়ামে। যোগ্যতানির্ণায়ক মাপকাঠি ছিল ২:৩৭:০০ (A মান) এবং ২:৪২:০০ (B মান)।

রোমানিয়ার কনস্ট্যান্টিনা ডিটা-টমেস্কু এক মিনিটেরও বেশি ব্যবধানে ২:২৬:৪৪ সময়ে বিজয়িনী হন। কেনিয়ার ক্যাথেরিন দেরিবা ২:২৭:০৬ সময়ে দ্বিতীয় স্থান অধিকার করেন। ও একটু পিছনে থেকে চীনের ঝৌ চুনঝিউ ২:২৭:০৭ সময়ে তৃতীয় হন।

পূর্ববর্তী গোটা বছরটাই চোট-আঘাতের সমস্যায় জর্জরিত থেকেও বিশ্বরেকর্ডধারিনী যুক্তরাজ্যের পাওলা র‌্যাডক্লিফ এই প্রতিযোগিতায় অংশ নেন। কিন্তু শীঘ্রই পায়ে খিঁচুনি তাকে থামতে বাধ্য করে। ব্যায়াম করে কিছুটা উপশম হলে তিনি আবার দৌড় শুরু করেন ও ২৩তম হয়ে ২:৩২:৩৮ সময়ে দৌড় শেষ করেন।

## পদকতালিকা

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

## ফলাফল
* *সমস্ত সময় ঘণ্টা:মিনিট:সেকেন্ডে দেখানো হয়েছে।*
নিম্নলিখিত শব্দসংক্ষেপগুলি ব্যবহার করা হয়েছে, -

* **Q** = হিটে নির্দিষ্ট স্থানের ভিত্তিতে যোগ্যতাঅর্জনকারী (qualification by place)
* **q** = হিটে সেরা সময়ের ভিত্তিতে যোগ্যতাঅর্জনকারী (qualification by time)
* **DNS** = শুরু করেননি (did not start)
* **DNF** = শেষ করেননি (did not finish)
* **DSQ** = অপসৃত (disqualification)

* **PB** = ব্যক্তিগত সেরা (personal best)
* **SB** = মরশুম সেরা (season best)
* **NR** = জাতীয় রেকর্ড (national record)
* **CR** = মহাদেশীয় রেকর্ড (continental record)
* **OR** = অলিম্পিক রেকর্ড (olympic record)
* **WR** = বিশ্ব রেকর্ড (world record)

### অন্তর্বর্তী পর্যায়

## তথ্যসূত্র

## বহিঃসংযোগ
* Official list of participants, and their results
* sports-reference


বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
নূতন চন্দ্র সিংহ

**নূতনচন্দ্র সিংহ** (জন্ম: ১ ডিসেম্বর, ১৯০০ - মৃত্যু: ১৩ এপ্রিল, ১৯৭১) চট্টগ্রামের নারী শিক্ষার অন্যতম অগ্রদূত। তিনি চট্টগ্রামের রাউজান উপজেলার গুজরা গ্রামে মামার বাড়িতে জন্মগ্রহণ করেন। তার পিতার নাম "অখিলচন্দ্র সিংহ" এবং মাতার নাম "গয়েশ্বরী সিংহ"।

যৌবনে নুতনচন্দ্র জীবিকার সন্ধানে আকিয়াবে গিয়ে সাবান ও আয়ুর্বেদীয় ঔষধ প্রস্তুতের ব্যবসা শুরু করেন। পরে বিহারের কুণ্ডুগ্রাম তীর্থে গিয়ে কবজ ধারণ করেন। পরে চট্টগ্রামে ফিরে কুণ্ডেশ্বরী বিগ্রহ ও কুণ্ডেশ্বরী ঔষধালয় স্থাপন করেন, যা পরে এক শিল্প প্রতিষ্ঠানে পরিণত হয়। 

বাংলাদেশের নারী শিক্ষার ব্যাপারে চট্টগ্রামের গ্রামাঞ্চলে কুন্ডেশ্বরী বালিকা মহাবিদ্যালয়, কুন্ডেশ্বরী বালিকা বিদ্যামন্দির, কুন্ডেশ্বরী আয়ুর্বেদিক কলেজ ও কুন্ডেশ্বরী সরকারি প্রাথমিক বিদ্যালয় তৈরি করেন, যা আজও সগৌরবে তার কীর্তি বহন করে চলেছে। এছাড়াও তিনি গহিরা হাই স্কুল, গহিরা কলেজ, রাউজান কলেজ, রাউজান স্কুল, হাটহাজারী কলেজ, বাঁশখালী কলেজ, ফতেয়াবাদ কলেজসহ বহু শিক্ষা সহায়তা ও পৃষ্ঠপোষকতা করেছেন। মানবতার সেবায় ভারত উপমহাদেশের অন্যতম আয়ুর্বেদিক প্রতিষ্ঠান কুন্ডেশ্বরী ঔষধালয় লিঃ প্রতিষ্ঠা করেন।
কুন্ডেশ্বরী ওয়েলফেয়ার ট্রাস্ট তার নামে প্রতি বছর 'শহীদ নূতনচন্দ্র সিংহ স্মৃতি বৃত্তি' ও গুণীজন সংবর্ধনা প্রদান করে থাকে।

১৯৭১ সালের ১৩ এপ্রিল, বাংলাদেশের মুক্তিযুদ্ধকালীন সময়ে তিনি চট্টগ্রামের রাউজান এলাকার ত্রাস ও আল-শামস বাহিনীর নেতা সালাউদ্দিন কাদের চৌধুরীর হাতে নির্মমভাবে নিহত হন। ২০১১ সালে স্বাধীনতা ও মুক্তিযুদ্ধ ক্ষেত্রে অসাধারণ ও কৃতিত্বপূর্ণ অবদানের স্বীকৃতিস্বরূপ নূতন চন্দ্র সিংহকে (মরণোত্তর) ‘স্বাধীনতা পুরস্কার-২০১১’ প্রদান করা হয়।

## তথ্যসূত্র

বিষয়শ্রেণী:১৯০০-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:বাংলাদেশী জনহিতৈষী
বিষয়শ্রেণী:চট্টগ্রাম জেলার সমাজ সংস্কারক
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:২০শ শতাব্দীর জনহিতৈষী
প্রাকৃতিক দর্শন

thumb|ফিলোসোফিয়া নাতুরালিস প্রিংকিপিয়া মাথেমাটিকা
**প্রাকৃতিক দর্শন** এবং **প্রকৃতির দর্শন** (লাতিন ভাষায়: Philosophia naturalis) ছিল প্রকৃতি তথা সমগ্র ভৌত বিশ্ব বিষয়ক অধ্যয়ন। আধুনিককালে যাকে প্রাকৃতিক বিজ্ঞান বা পদার্থবিজ্ঞান বলা হয় তা-ই একসময় ছিল প্রাকৃতিক দর্শন। প্রাকৃতিক দর্শনকে বলা যায় আধুনিক বিজ্ঞানের পূর্বসূরী। ক্ষুদ্রাতিক্ষুদ্র থেকে শুরু করে অনেক বড়- সকল বস্তুর গঠন এবং কার্যকারিতা নিয়ে জ্ঞানের এই শাখায় আলোচনা করা হতো।

যেমন ইংরেজ বিজ্ঞানী আইজাক নিউটন তার গুরুত্বপূর্ণ গ্রন্থটির নাম দিয়েছিলেন *ফিলোসোফিয়া নাতুরালিস প্রিংকিপিয়া মাথেমাটিকা* যাকে বাংলা করলে দাঁড়ায় *প্রাকৃতিক দর্শনের গাণিতিক নীতিসমূহ*। গণিতের মাধ্যমে পদার্থবিজ্ঞানের অনেক সূত্র আবিষ্কার করলেও তিনি এই জ্ঞানকে প্রাকৃতিক দর্শন নামেই আখ্যায়িত করেছিলেন। ফ্রান্সিস বেকন ও মনে করতেন তিনি প্রাকৃতিক দর্শনের জন্য একটি নতুন পদ্ধতি আবিষ্কার করেছেন। সেই যুগে এমনকি প্রাকৃতিক ইতিহাস এবং রসায়নকে আলাদা করে দেখার কোন উপায় ছিল না। এমনকি ভ্রমণ কাহিনীও প্রাকৃতিক দর্শনের উন্নয়নের জন্য একটি গুরুত্বপূর্ণ ক্ষেত্র বলে গণ্য হতো।

মার্টিন হাইডেগার লক্ষ্য করেছিলেন যে গ্রিক দার্শনিক এরিস্টটল প্রকৃতি নামক ধারণাটির জনক এবং এই ধারণাটিই মধ্যযুগে ও আধুনিক যুগের পত্তনের পূর্ব পর্যন্ত প্রভাবশালী ছিল। তিনি বলেন:

## তথ্যসূত্র


## বহিঃসংযোগ
* "Aristotle's Natural Philosophy", স্ট্যানফোর্ড এনসাইক্লোপিডিয়া অফ ফিলোসফি
* Institute for the Study of Nature
** "A Bigger Physics," a talk at MIT by Michael Augros
** Other articles

বিষয়শ্রেণী:দর্শনের ইতিহাস
বিষয়শ্রেণী:পদার্থবিজ্ঞানের ইতিহাস
বিষয়শ্রেণী:প্রাকৃতিক দর্শন
বিষয়শ্রেণী:বিজ্ঞানের ইতিহাস
মহা ধূমকেতু (১৫৭৭)

thumb|right|১২ই নভেম্বর প্রাগ থেকে দেখা ১৫৭৭ এর ধূমকেতু।
**১৫৭৭ সালের মহা ধূমকেতু** (ইংরেজি: Great comet of 1577) ১৫৭৭ সালে পৃথিবীর কাছ দিয়ে উড়ে গিয়েছিল। সমগ্র ইউরোপ এবং মধ্যপ্রাচ্যের বেশ কিছু স্থান থেকে এটি দেখা যায়। জার্মান জ্যোতির্বিদ ইয়োহানেস কেপলার মাত্র ৬ বছরে বয়সে তার মা-র সাহায্যে এটি দেখেছিলেন। তবে এর সবচেয়ে গুরুত্বপূর্ণ পর্যবেক্ষণটি করেন প্রাগে বসবাসরত ডেনীয় জ্যোতির্বিদ ট্যুকো ব্রাহে। বলা হয়, ১৫৭২ সালের অতিনবতারা এবং ১৫৭৭ সালের ধূমকেতুর পর্যবেক্ষণ ৩১ বছর বয়সী ট্যুকোকে পেশাদার জ্যোতির্বিদ হিসেবে প্রতিষ্ঠিত করেছিল এবং তার মাধ্যমে পতন ঘটিয়েছিল প্রায় দেড় যুগ ধরে প্রভাব বিস্তারকারী এরিস্টটলীয় দৃষ্টিভঙ্গির। ডেনমার্কের রাজার কাছ থেকে পাওয়া অর্থে তিনি একটি মানমন্দির নির্মাণ করেছিলেন যেখান থেকে তিনি ধূমকেতুটি দেখেন এবং স্পষ্টভাবে বুঝতে পারেন এটি পৃথিবীর বায়ুমণ্ডলের বাইরে তো অবশ্যই, এমনকি চাঁদ থেকেও দূরে অবস্থিত যা এরিস্টটলের চিন্তাধারার বিরোধী।

## তথ্যসূত্র


বিষয়শ্রেণী:ধূমকেতু
বিষয়শ্রেণী:জ্যোতির্বিজ্ঞানের ইতিহাস
বাংলাদেশের ব্যাংকের তালিকা

**বাংলাদেশের ব্যাংকের তালিকা** হচ্ছে বাংলাদেশে কার্যক্রম পরিচালনা করে এমন ব্যাংকসমূহের একটি তালিকা। বাংলাদেশের কেন্দ্রীয় ব্যাংক হলো বাংলাদেশ ব্যাংক। বাংলাদেশের ব্যাংকসমূহকে মূলত দুই শ্রেণিতে ভাগ করা হয়েছে; তালিকাভুক্ত বা তফসিলি ও অ-তালিকাভুক্ত বা অ-তফসিলি ব্যাংক। ৭টি রাষ্ট্রায়ত্ত বাণিজ্যিক ব্যাংক, ৩৮টি বেসরকারি বাণিজ্যিক ব্যাংক, ৩টি বিশেষায়িত ব্যাংক, ও ৯টি বিদেশি, ১টি ডিজিটাল বাণিজ্যিক ব্যাংক (এখনো কার্যক্রম শুরু হয়নি) ব্যাংকসহ বাংলাদেশে মোট তালিকাভুক্ত ব্যাংকের সংখ্যা ৫৮টি এবং অ-তালিকাভুক্ত ব্যাংকের সংখ্যা ৫টি। 

## কেন্দ্রীয় ব্যাংক
বাংলাদেশের কেন্দ্রীয় ব্যাংক হচ্ছে বাংলাদেশ ব্যাংক। এটি *বাংলাদেশ ব্যাংক আদেশ, ১৯৭২*-এর মাধ্যমে ১৯৭১ সালের ১৬ ডিসেম্বর প্রতিষ্ঠা লাভ করে। রাষ্ট্রের পক্ষে এটি দেশের ব্যাংক এবং ব্যাংক বহির্ভূত আর্থিক প্রতিষ্ঠানসমূহকে নিয়ন্ত্রণ করে থাকে। দেশের মুদ্রানীতি বাংলাদেশ ব্যাংক কর্তৃক নিরূপিত ও পরিচালিত হয়। এটি দেশের বৈদেশিক মুদ্রার তহবিল সংরক্ষণ করে থাকে। এছাড়া এটি বৈদেশিক মুদ্রার বিপরীতে বাংলাদেশি টাকার বিনিময় হার নির্ধারণ করে। ১ টাকা, ২ টাকা এবং ৫ টাকার কাগুজে নোট ব্যতীত সকল কাগুজে নোট মুদ্রণ এবং বাজারে প্রবর্তন এই ব্যাংকের অন্যতম দায়িত্ব। এছাড়া এটি সরকারের কোষাগারের দায়িত্বও পালন করে থাকে।

## তালিকাভুক্ত ব্যাংক
যে সকল ব্যাংক কেন্দ্রীয় ব্যাংকের নিয়মনীতি মেনে চলার শর্তে তালিকাভুক্ত হয় সেগুলোকে তালিকাভুক্ত বা তফসিলি ব্যাংক বলে। এ ধরনের ব্যাংকের সংখ্যা মোট ৫৮টি। 
### রাষ্ট্রয়াত্ত বাণিজ্যিক ব্যাংক
বাংলাদেশে ৭টি রাষ্ট্রয়াত্ত বাণিজ্যিক ব্যাংক রয়েছে যেগুলোর শতভাগ অথবা প্রায় শতভাগ মালিকানা বাংলাদেশ সরকারের।

### বেসরকারি বাণিজ্যিক ব্যাংক
বাংলাদেশে ৩৮টি বেসরকারি বাণিজ্যিক ব্যাংক কার্যকর রয়েছে যেগুলোর বেশিরভাগ বা সমস্ত শেয়ার বা মালিকানা রয়েছে ব্যক্তি বা বেসরকারি প্রতিষ্ঠানের হাতে।

#### প্রচলিত ব্যাংকিং
বাংলাদেশে পরিচালিত বেসরকারি বাণিজ্যিক ব্যাংকের মধ্যে ৩৩টি ব্যাংক প্রথাগত বা প্রচলিত ব্যাংকিং কার্যক্রম করে থাকে।

#### ইসলামি ব্যাংকিং
বর্তমানে বাংলাদেশে পরিচালিত বেসরকারি বাণিজ্যিক ব্যাংকের মধ্যে 10 টি ব্যাংক ইসলামি ব্যাংকিং কার্যক্রম পরিচালনা করছে। 

 উল্লিখিত ৫টি ব্যাংক অকার্যকর ঘোষণা করে সেগুলোকে একীভূত করে সম্মিলিত ইসলামী ব্যাংক নামে নতুন একটি রাষ্ট্রায়ত্ত শরিয়াভিত্তিক বানিজ্যিক ব্যাংক গঠন করা হয়েছে।

### বিদেশি বাণিজ্যিক ব্যাংক
বাংলাদেশে ৯টি বিদেশি বাণিজ্যিক ব্যাংক কর্মরত রয়েছে। এই বিদেশি বাণিজ্যিক ব্যাংকসমূহ বাংলাদেশে আঞ্চলিক কার্যালয় ও শাখা কার্যালয় খুলে তাদের কার্যক্রম পরিচালনা করছে।

### বিশেষায়িত ব্যাংক
বাংলাদেশে ৩টি বিশেষায়িত ব্যাংক রয়েছে যেগুলোর মালিকানা বাংলাদেশ সরকারের হাতে। ব্যাংক তিনটি আলাদা আলাদা বিশেষ উদ্দেশ্য পূরণকল্পে গঠন করা হয়েছে।

### ডিজিটাল ব্যাংক
বাংলাদেশে লাইসেন্সপ্রাপ্ত ডিজিটাল ব্যাংক একটি: নগদ ডিজিটাল ব্যাংক পিএলসি। তবে ২২শে আগস্ট ২০২৪ হতে এটির লাইসেন্স স্থগিত রয়েছে।

## অ-তালিকাভুক্ত ব্যাংক
বাংলাদেশে ৫টি অ-তালিকাভুক্ত ব্যাংক রয়েছে। প্রথম দেশ হিসেবে বাংলাদেশই সামাজিক ব্যবসার ধারণায় প্রতিষ্ঠিত হয় গ্রামীণ ব্যাংক নামক ক্ষুদ্রঋণ সেবাদাতা প্রতিষ্ঠান, যা একটি বিশেষায়িত অ-তালিকাভুক্ত ব্যাংক হিসেবে কার্যক্রম পরিচালনা করছে। 

## আরও দেখুন
* বাংলাদেশের আর্থিক সেবাদানকারী কোম্পানির তালিকা
* বাংলাদেশের বীমা কোম্পানির তালিকা

## তথ্যসূত্র

তালিকা
ব্যাংক
বিষয়শ্রেণী:দেশ অনুযায়ী ব্যাংকের তালিকা
হামিদ আলী

**হামিদ আলী** বা **মুহাম্মদ হামিদ আলী** (জন্ম: ১৮৭৪ - ১৫ই ডিসেম্বর, ১৯৫৪) একজন বাঙালি কবি। তিনি রবীন্দ্রনাথের সমসাময়িক কবিদের মধ্যে একজন।

## জীবনী
হামিদ আলী ১৮৭৪ সালে ব্রিটিশ ভারতের চট্টগ্রাম জেলার সুলতানপুরের কাজী পাড়ায় জন্মগ্রহণ করেন। তার পুরো নাম ছিল মুহাম্মদ হামিদ আলী। তার পিতার নাম উজির আলী। তারা ছিলেন চার ভাই ও এক বোন যার মধ্যে তিনি ছিলেন তৃতীয়। তার বড় ভাই "আমীর আলী" একজন বিশিষ্ট আলেম ছিলেন। মেজু ভাই "মকবুল আলী" এন্ট্রাস পাস করে, জজকোর্টে চাকরি করতেন। কবি হামিদ আলী পাঠশালায় প্রাথমিক শিক্ষা লাভ করেন এবং কলকাতা আলীয়া মাদ্রাসা থেকে কৃতিত্বের সহিত এফএম পাস করেন। তিনি চট্টগ্রামের বিশিষ্ট ইসলামী চিন্তাবিদ ও আলেম "মাওলানা আব্দুল আলীর" কন্যা "আমেনা খাতুনকে" বিবাহ করেন।

## কর্ম জীবন
কবির কর্ম জীবন সম্পর্কে জানা যায় তিনি রাজনীতি সচেতন ছিলেন। মুসলিম লীগ সৃষ্টির গোড়া থেকেই তিনি জড়িত ছিলেন। পেশাগত দিক থেকে তিনি জীবনে শিক্ষকতাকেই বেছে এবং সারাজীবন তিনি শিক্ষক হিসাবে নিয়োজিত ছিলেন। তিনি নোয়াখালী জিলা স্কুল, কুমিল্লা জিলা স্কুল এবং ঢাকা কলেজিয়েট স্কুলে সহকারী শিক্ষক ছিলেন। তিনি ইংরেজি, আরবি, ফরাসি ভাষায় সুপন্ডিত ছিলেন।

## কাব্যগ্রন্থ
তার প্রথম কাব্যগ্রন্থ "ভ্রাতৃবিলাপ" ১৯০৩ সালে প্রকাশাতি হয়। ব্যক্তিগত শোকাচ্ছ্বাস থেকে তার কাব্যিক প্রয়াস উৎসারিত হয়। দুর্ঘটনা জনিত কারণে ভাইয়ের অকাল মৃত্যুতে তিনি যে আঘাত পান সেই আর্তির বহিঃপ্রকাশ ঘটেছে কাব্যটিতে। তার দ্বিতীয় কাব্যগ্রন্থ "কাসেম বধ কাব্য" ১৯০৫ সালে প্রকাশিত হয়। তার তৃতীয় কাব্যগ্রন্থ "কবিতাকুঞ্জ" (১৯০৭)। এটি খন্ড কবিতার বই। তার চতুর্থ ও পঞ্চম কাব্যগ্রন্থ যথাক্রমে "জয়নালোদ্ধার কাব্য" (১৯০৭) ও "সোহরাব বধ কাব্য" (১৯০৯) প্রকাশাতি হয়, দু'খানি জাতীয় আখ্যানমূলক কাব্য।

## মৃত্যু
কবি অবসর জীবন গ্রামের বাড়িতেই কাটিয়েছিলেন এবং নিজ গ্রাম সুলতানপুরে ১৯৫৪ সালের, ১৫ই ডিসেম্বর মৃত্যুবরণ করেন। পূর্বপুরুষদের কবরস্থান বুড়াপুকুর পাড়ে তাকে সমাধিস্থ করা হয়।

## তথ্যসূত্র

বিষয়শ্রেণী:১৮৭৪-এ জন্ম
বিষয়শ্রেণী:১৯৫৪-এ মৃত্যু
বিষয়শ্রেণী:১৯শ শতাব্দীর বাঙালি কবি
বিষয়শ্রেণী:২০শ শতাব্দীর বাঙালি কবি
বিষয়শ্রেণী:চট্টগ্রাম জেলার কবি
বিষয়শ্রেণী:মাদ্রাসা-ই আলিয়া, কলকাতার প্রাক্তন শিক্ষার্থী
বিষয়শ্রেণী:রাউজানের ব্যক্তি
মতান্ধতাবাদ

থাম্ব|মতান্ধতাবাদ সম্পর্কে একটি বই
**মতান্ধতাবাদ**, () অধিবিদ্যাগতভাবে একপেশে, ছকে-বাঁধা ও শিলীভূত চিন্তা, যা কাজ করে অন্ধ মতগুলি নিয়ে। মতান্ধতার ভিত্তি হলো, কোনো কর্তৃত্ব-ক্ষমতায় অন্ধবিশ্বাস এবং অচল-সেকেলে প্রতিজ্ঞাগুলি সমর্থন, সাধারণত ধর্মীয় চিন্তায় চিহ্নিত। 

ইংরেজি Dogma শব্দটি এসেছে গ্রিক  থেকে "যা একজনের মতামত বা বিশ্বাসকে বোঝায়" এবং এটি গঠন করে  (*dokeo*), "চিন্তা, ধারণা, কল্পনা". প্রথম শতক থেকেই আইনকানুন অন্যের ওপর প্রয়োগ করতে গুরুত্বের সাথে মতান্ধতা বা গোঁড়ামিকে লাগানো হয়। এটির ইংরেজি বহুবচন হচ্ছে *dogmas* বা *dogmata*, যেটি এসেছে গ্রিক  শব্দ থেকে। কার্ল বার্থ রচিত ১৪ খণ্ডের সংজ্ঞা প্রদানকারী neo-orthodoxy'র টেকস্ট গ্রন্থ *[[Church Dogmatics]]*-এ  "dogmatics" শব্দটি systematic theology শব্দটির সমার্থক।

## তথ্যসূত্র

## বহিঃসংযোগ

*Dogma  - Strong's N.T. Greek Lexicon
*Il Domani -terribile o radioso? - del Dogma, a book by Enrico Maria Radaelli with a Preface by Roger Scruton and comments by Brunero Gherardini, Alessandro Gnocchi-Mario Palmaro, and Mario Oliveri (Roma 2012)
* Why I agree with the book '''The Future of Dogma''' by Enrico Maria Radaelli, by Brunero Gherardini.

বিষয়শ্রেণী:সমাজবিজ্ঞান
বিষয়শ্রেণী:মতবাদ
বিষয়শ্রেণী:দর্শন
বিষয়শ্রেণী:রাজনৈতিক পরিভাষা
বিষয়শ্রেণী:ধর্মীয় বিশ্বাস ও মতবাদ
বিষয়শ্রেণী:ধর্মের জ্ঞানতত্ত্ব
বিষয়শ্রেণী:অন্ধবিশ্বাস
বিষয়শ্রেণী:খ্রিস্টান পরিভাষা
বিষয়শ্রেণী:গ্রিক শব্দ ও বাক্যাংশ
বিষয়শ্রেণী:সত্যতা প্রতিপাদন
বিষয়শ্রেণী:মূলনীতি
বিষয়শ্রেণী:পিরোবাদ
বিষয়শ্রেণী:বৈরাগ্যদর্শন